عرش صدیقی

ڈاکٹر عرش صدیقی ( 21 جنوری1927ء - و 8 اپریل1997ء) پاکستان سے تعلق رکھنے والے ممتاز شاعر، افسانہ نگار، نقاد اور معلم تھے۔ ان کا افسانوی مجموعہ باہر کفن سے پاؤں ادبی دنیا میں کافی شہرت رکھتا ہے جس پر انھیں پر آدم جی ادبی انعام سے نوازا گیا۔

 حالات زندگی 
ڈاکٹر عرش صدیقی 21 جنوری1927ء کو گرداسپور، برطانوی ہندوستان میں پیدا ہوئے۔ ان کا اصل نام ارشاد الرحمٰن تھا۔عقیل عباس جعفری: پاکستان کرونیکل، ورثہ / فضلی سنز، کراچی، 2010ء، ص 797عرش صدیقی، بائیو ببلیگرافی ڈاٹ کام، پاکستان انھوں نے گورنمنٹ کالج لاہور سے اعلیٰ تعلیم حاصل کرنے کے بعد تدریس کے شعبے کو اختیار کیا۔ وہ بہاؤالدین زکریا یونیورسٹی ملتان کے شعبہ انگریزی کے پہلے چیئرمین تھے۔

 تصانیف 
عرش صدیقی کا شمار اردو کے اہم افسانہ نگاروں، شاعروں اور نقادوں میں ہوتا ہے۔ ان کی تصانیف میں افسانوی مجموعے
 باہر کفن سے پاؤں
 عرش صدیقی کے سات مسترد افسانے
اور شعری مجموعوں میں  دیدۂ یعقوب،
 محبت لفظ تھا میرا،
 ہر موج ہوا تیز،
 کالی رات دے گھنگرو
 کملی میں باراتشامل ہیں۔ جبکہ تنقیدی مضامین کے مجموعے
 تکوین،
 محاکمات
 طارتقااشاعت پزیر ہو چکے ہیں۔ اس کے علاوہ محمد حنیف کی مرتب کردہ
 کلیات عرش صدیقی بھی مقتتدرہ قومی زبان (ادارہ فروغ قومی زبان) کے زیرِ اہتمام شائع ہو چکی ہے۔

 نمونہ کلام 
نظم

اسے کہنا دسمبر آ گیا ہے

دسمبر کے گزرتے ہی برس اک اور ماضی کی گپھا میں ڈوب جائے گا

اسے کہنا دسمبر لوٹ آئے گا

مگر جو خون سو جائے گا جسموں میں نہ جائے گا

اسے کہنا ہوائیں سرد ہیں اور زندگی کے کہرے دیواروں میں لرزاں ہیں

اسے کہنا شگوفے ٹہنیوں میں سو رہے ہیں

اور ان پر برف کی چادر بچھی ہے

اسے کہنا اگر سورج نہ نکلے گا

تو کیسے برف پگھلے گی

ا

<div style='text-align: center;'>
غزل

غزل
زنجیر سے اٹھتی ہے صدا سہمی ہوئی سی جاری ہے ابھی گردشِ پا سہمی ہوئی سیدل ٹوٹ تو جاتا ہے پہ گریہ نہیں کرتا کیا ڈر ہے کہ رہتی ہے وفا سہمی ہوئی سیاٹھ جائے نظر بھول کے گر جانبِ افلاک ہونٹوں سے نکلتی ہے دیاسہمی ہوئی سیہاں ہنس لو رفیقو کبھی دیکھی نہیں تم نےنمناک نگاہوں میں حیا سہمی ہوئی سیہر لقمے میں کھٹکتا ہے کہیں یہ بھی نہ چھن جائے معدے میں اترتی ہے غذا سہمی ہوئی سیاٹھتی تو ہے سو بار پہ مجھ تک نہیں آتی اس شہر میں چلتی ہے ہوا سہمی ہوئی سیہے عرش وہاں آج تک محیط ایک خموشی جس راہ سے گذرتی تھی قضا سہمی ہوئی سی

<div style='text-align: center;'>
غزل

 اعزازات 
عرش صدیقی کو ان کے افسانوی مجموعے باہر کفن سے پاؤں''' پر آدم جی ادبی انعام سے نوازا گیا۔

 وفات 
ڈاکٹر عرش صدیقی 8 اپریل، 1997ء کو ملتان میں انتقال کر گئے۔

 حوالہ جات 

زمرہ:اردو ادبی ناقد
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی مسلم شخصیات
زمرہ:ملتان کی شخصیات
زمرہ:1927ء کی پیدائشیں
زمرہ:1997ء کی وفیات
زمرہ:21 جنوری کی پیدائشیں
زمرہ:8 اپریل کی وفیات